“100% Jordi Cuixart”, article de Ramon Tremosa – Us volem a casa\n“100% Jordi Cuixart”, article de Ramon Tremosa\nBy Alina Perez7 August, 2018 No Comments\nArticle publicat a El Temps el 06/08/2018\nA finals de juliol he pogut, finalment, visitar un dels presos polítics, després que hagin fracassat a Madrid totes les gestions fetes fins ara amb altres eurodiputats. A Lledoners (Sant Joan de Vilatorrada, Bages) he pogut abraçar i parlar amb Jordi Cuixart i espero, en les properes setmanes, visitar els altres presos. La Generalitat, com la majoria de governs europeus, facilita visites de parlamentaris sense que retallin hores a famílies i advocats.\nA la presó hi he trobat un home en pau, convençut del que va fer la tardor passada, disposat a fer front a tots els càrrecs de violència inventats que li imputa l’Estat espanyol. Disposat també a aprofitar el judici per denunciar, davant dels mitjans de tot el món, la repressió violenta de l’Estat del moviment cívic i pacífic més important i persistent de la història moderna d’Europa: el que vol aconseguir l’autodeterminació de Catalunya.\nVaig poder lliurar a en Jordi el número 45 de la revista del Cercle de Belles Arts de Lleida, presentat el dia abans al CCCB i titulat Presos polítics a l’Espanya contemporània. A la presentació hi havia la Txell Bonet, companya còmplice d’en Jordi, i el fill de tots dos, l’Amat. Hi havia també Tatxo Benet, Xavier Antich, Albert Velasco i altres personalitats.\nLa presó és una limitació de la llibertat tan brutal que fa valorar cada petit detall com a extraordinari. Aquell dia a la tarda visitaven la presó el director de cinema Marc Recha i l’actor Sergi López, per mostrar i comentar la seva pel·lícula La vida lliure: tot un esdeveniment esperat amb candeletes pels presos.\nEn Jordi diu que hem subestimat la capacitat i la tradició repressiva de l’Estat espanyol, ara malauradament actualitzada, i que al sobiranisme català li ha mancat unió i unitat dins de la seva pluralitat. Veu un futur a curt termini complicat, però un mitjà termini amb opcions de victòria, atesa la nul·la capacitat i voluntat reformista de l’Estat espanyol.\nVaig conèixer Cuixart al 2005: jo havia publicat L’espoli fiscal i un dia es va presentar al meu despatx de la UB: “Com et puc ajudar a difondre el teu llibre?” Al cap de poc vaig estrenar pàgina web, on penjava articles i entrevistes als diaris i també àudios i vídeos. En aquella època un conseller de la Generalitat em va dir: “No veus que tot va molt bé, noi? Aquest llibre teu mai no interessarà a ningú”. Internet ha estat clau per difondre informacions que fins fa poc censuraven fàcilment els mitjans tradicionals: sense les xarxes socials el procés no hauria arribat pas tan lluny.\nVaig descobrir llavors el Jordi Cuixart empresari i el vaig entrevistar al meu llibre Catalunya, país emergent Edicions Tres i Quatre, 2008), en què volia explicar l’economia d’un país que s’obria al món amb força: gràcies a les exportacions Catalunya ha sortit més ràpidament de la greu crisi econòmica i financera de fa deu anys. L’any 2000 el 60% de les exportacions catalanes anaven a Espanya i el 40%, a la resta del món. Al 2017 la proporció s’ha invertit: un 35% contra un 65%!\nEl referèndum i la independència potser trigaran anys encara, però d’aquí pocs mesos podem tenir líders polítics i civils innocents condemnats a llargues penes de presó. En un estat on centenars de corruptes gaudeixen amb impunitat del que han robat, gent honesta i innocent pot ser condemnada per una falsa violència escandalosament inventada. Diria que una majoria creixent de catalans no estan disposats a empassar-s’ho i diria que no hi haurà normalitat política a Catalunya mentre duri aquest escàndol.\nSi Pedro Sánchez vol superar la mediocritat de Zapatero i Rajoy, només pot decretar l’alliberament dels presos, el retorn dels exiliats i l’anul·lació de totes les causes. En Jordi Cuixart a la presó ens recorda el deure de treballar per deixar als nostres fills un país millor: si ens empassem la seva presó, la propera generació de catalans serà més a prop de Turquia que de Dinamarca.


L'Almivar bicampiona el Sant Burget\nPer segon any consecutiu l'Almivar trionfa a Palau!!!\nEls experts semifinalistes Almivar i Estrella ens van privar d'una final del segle XXI. L'Adriletic i el Qalaiaia, per sort ja no és notícia, van ser als altres brillantissims semifinalistes.\nDos baps van jugar la final de Compensació. En Llove, que venia del grup de la mort, es va imposar al Can Soler\nPoca participació pel que ens té acostumats el Sant Burget. 23 equips, que van venir majoritàriament de l'ACFB. Però vam gaudir d una bona jornada botonaire.... amb esmorzars, dinars i fins i tot, vermuts... de germanor.\nMerci canalla per venir i fer-ho tot tan fàcil.


La casa del racó: d’agost 2016\nIlla 2035, de Dani Alba\nL’Illa 2035 és un llibre amb una presència física molt atractiva.Un llibre de cobertes sensuals i elegants gràcies a l’artista Fina Veciana que hi ha deixat la seva personalíssima marca de cors atrapats dintre de finestres o potser són cors que volen sortir del seu marc? En la contra, unes onades que es balancegen en un matí oratjós d’estiu…\nEls cors que volen sortir del seu marc ens podrien servir com a imatge del discurs intern del llibre, així com les onades que es lliuren al vent sense restriccions, perquè el plantejament de l’autor és oferir als personatges de la seva narració un repte vital que els hauria de portar a una illa imaginària de llibertat personal, i com si d’un nou Ulisses es tractés cercar els companys de viatge per fer una travessia dolorosa però necessària. Per realitzar-la els voldrà forts i segurs i els posarà a prova. Busquem el vent, poeta, li diu. Evitem que les veles pengin del pal major com si fossin pell vella I gastada, quasi morta. Orientem la proa contra el vent perquè les infli, les mogui, les converteixi en cofoies als teus ulls que, a poc a poc, veuran aquest color verd resignació enfonsar-se al fons del mar que sempre has volgut vèncer. Fes-ho poeta. Aquesta derrota nostra, si es produeix, també sabràs escriure-la.\nEl repte que ofereix als companys de viatge triats comporta dues coses: haver de sortir de la suposada zona de confort on estan instal·lats i la més dolorosa, la d’acceptar de perdre tots aquells records que fan nosa. Qui estaria en condicions d’acceptar d’esborrar la memòria per començar quasi de zero una nova vida? Aquest és el gran repte que els proposa l’autor.\nFins aquí s’entén que Illa 2035 no és una novel.la. Illa 2035 és inclassificable des de l’anàlisi textual perquè en realitat conté elements de gèneres diversos. El plantejament vital i filosòfic de la proposta que fa l’autor ens situa el llibre en les coordenades de l’assaig; la descripció d’uns personatges ens l’acostaria a la novel.la, però en canvi no hi ha una acció específica que provoqui cap interrelació conflicitiva entre ells i que desemboqui en un final. Els paràgrafs on es passeja un cert alè poètic fa que parlem de prosa poètica.\nL’Illa 2035 és una illa amb penyasegats pronunciats, amb rius que flueixen lliurament i també és una illa amb algun rierol sec. És una illa de contrastos en l’ús que fa dels nivells de llenguatge. La llengua cavalca entre extrems força dispars i en aquest punt rau, segons la meva opinió, el punt més censurable. Hi ha capítols, en especial els primers del llibre on s’hi aboca un estil de llengua massa directa que contrasta amb l’estil lingüístic de les reflexions més profundes i asserenades dels capítols següents. El llenguatge més directe i un pèl descurat correspondria als fragments on el narrador ens dóna una visió generalitzadora de les dones, cosa que pot despertar suspicàcies en més d’un lector o lectora, encara que també carrega contra els homes de la seva generació. També hi observem un contrast suposadament volgut, entre un món modern on les relacions socials estan carregades de superficialitat i un desig d’autenticitat i de desfer-se de tot allò que suposi un obstacle en la recerca\nd’aquesta illa projectada idealment.\nUna illa que no us deixarà indiferent si sou dels que accepteu el repte d’arribar-hi i trepitjar-la amb tots els seus turons, rius i rierols, encara que us aconsello que aneu en compte amb els foscos penyasegats.\nPublicat per Carme A. a 10:27 1 comentari:\nOrgull podria ser la vomitera amarga d’algú que ha viscut la malaltia de l'amant en primera línia de foc. I també podria ser el relat dolorós escrit per aquest algú que opta per donar-li el tomb i reconvertir-lo en un cant a la vida.\nPodria…però l’autor d’Orgull tria entomar la realitat sense artificis des de l’única perspectiva possible: la de l’amor. Orgull és un paisatge vital i literari ple de matisos nets i diàfans malgrat la foscor, on l’amor vibra per tots els racons de la vida i de la mort. Es fa present en la vida quotidiana dels amants quan fan el vermut amb els amics en una terrassa i en els moments de dolor a la capçalera del llit.\nEl narrador il·lumina el cantó fosc del relat amb una prosa directa i fluïda que ens condueix cap a moments d’intensa quotidianitat i també a d’altres moments en què els protagonistes ens mostren amb contundència però també amb delicadesa tots els matisos psicològics que provoca la malaltia. Dolor i amor. Amor i dolor són indissolubles. Preparar-me per perdre’t només consistia en deixar de pensar, en deixar de planificar i només sentir. Ara entenia que preparar-se no passa pel cap. Només pel cor. Des d’aquesta perspectiva podria semblar que el relat viscut per l’autor és un cant a la vida amb aquest matís tan naïf que sovint associo amb una certa intencionalitat d’autoengany davant les adversitats, cosa que es prodiga sovint en els nostres dies. La seva perspectiva és conscient i real, fins al punt que en aparença podria semblar que ratlla una cruesa massa extrema, quan en realitat ratlla la humanitat més profunda : Vida bruta de càncer però certa, molt més certa que la que havia tingut mai. I en les profunditats del pensament amorós sorgeixen frases com aquesta: Calia viure els moments amb el poder d’allò que mor. Només així els instants són realment vius. Vida i mort, amor i dolor són els pols per on oscil·la el pèndol d’Orgull I per on corren les aigües subterrànies i fluïdes de la felicitat del moment. - Mai he estat tan feliç en tota la meva vida, diu el protagonista malalt.\nAllunyat així de la llàgrima i allunyat de la truculència obscena, Orgull és una necessitat de l’autor i també és un relat molt bell on la paraula, a més d’actuar com un instrument exorcitzador és l’eina que eleva a categoria literària un fragment de vida, una llum que sorgeix entre les tenebres.\nPublicat per Carme A. a 4:12 1 comentari:\nAl voltant de Lila, de Marylin Johnson. (Ficció recreativa)\nHavia arribat al petit municipi de Gorfina amb l’encàrrec del meu cap de seguir la pista d’un dels testimonis del cas Moll 320. L’hora de la meva arribada era prou tard com per no poder distingir amb claredat les cases ni els carrers del poble on hauria de romandre algunes hores. Les més de tres-centes milles que havia recorregut m’obligaren a estirar-me al gran llit de l’habitació del motel del poble i deixar per al dia següent l’estratègia a seguir.\nL’endemà després de dinar i seguint les indicacions de la recepcionista, vaig arribar a la casa veïna de la petita església presbiteriana. El jardí estava ben endreçat, amb tot de requadres delimitats i on començaven a despuntar els jacints i els lliris d’aigua. Els petits còdols de riu que omplien el caminoi fins la porta d’entrada dibuixaven unes sanefes gregues elaborades amb exactitud geomètrica. Les finestres i la porta d’entrada pintades de colors virolats i la pulcritud del jardí deixaven entreveure una vida ordenada i relativament alegre dels habitants de la casa. La meva curiositat anava en augment per conèixer la mestressa de la casa en atribuir-li unes característiques personals ben allunyades de l’ordre i de la vida tranquil.la que aquells espais desprenien.\nEl dring de la campaneta va sonar dos cops. Em va rebre un rostre femení de faccions dures excepte en la mirada d’uns ulls intensament blaus. - Perdoni, la senyora Lilian Hammer?\n- Sí, sóc jo...\n- Helena Andreotti, de la comissió policial del districte IV de la ciutat de Nova Orleans. Estem fent un seguiment de la desaparició de la senyora Molly Smith.\nAmb un gest afable em va convidar a passar al petit menjador on un bressol de criatura es destacava en l’angle més assolellat. La blancor d’unes puntes que sobresortien del senzill llitet s’afegien a aquella visió d’ordre i pulcritud del jardí que m’havien sorprès feia uns moments. La seva mirada va començar a resseguir els mobles del menjador, les cortines i es va aturar al bressol del racó. Va abaixar el cap un instant cap el parquet del terra i de forma sobtada va aixecar la vista i em va mirar des de la profunditat de l’oceà dels seus ulls.\n- Desaparició diu? La Moll...\n- Espero no importunar-la amb la meva visita i si prefereix que vingui a una altra hora, puc fer-ho més tard.\n- No, no, continuï. Com veu- i es va assenyalar discretament amb la mirada el seu ventre arrodonit – ell pot esperar.\n- Abans d’entrar en els detalls de la desaparició de la Doll, deixi’m que li expliqui perquè he acceptat aquest servei especial. Vostè va ser acollida per la Molly Smith amb unes condicions ben penoses i traumàtiques. La Molly la va retornar a la vida, va ser la seva salvadora, però ho va fer...fora de la llei. Veurà que la contradicció és gran, per un costat si no ho hagués fet, segurament vostè no seria en aquest món i si ho va fer, ho va fer cometent un delicte d’usurpació d’una criatura, cosa penada per la llei. Quan diem que vostè segurament s’hauria mort, hi posem un condicional, quan diem que ella la va salvar, infringint la llei, és un fet provat. Tot sovint, les lleis dels homes no es corresponen a les lleis naturals de la bondat dels mateixos homes...\n- És dur això...però segueixi, si us plau.\n- He conegut la seva història gràcies a la meva afecció a la literatura. La meva amiga em va recomanar un llibre de la Marylin Johnson, intitulat Lila. I Lila és vostè. Allí hi ha la seva història, els seus orígens, la seva joventut i potser alguns elements de ficció. La lectura de la història de la Lila em va posar contra les cordes personalment, em va obrir les pàgines del meu llibre personal que creia tancat.\n- Perdoni, puc oferir-li una tassa de cafè, de te...?\nEl seu rostre expressava un gran interès i alhora un cert desassossec. En certa manera volia deixar passar uns minuts abans que jo no continués el meu relat. Tot de sentiments contradictoris la devien estar empresonant. Després de la breu pausa, vaig continuar.\n- Vaig llegir Lila abans d’ocupar la meva destinació laboral actual. Al meu país m’havia quedat sense feina i gràcies a un amic nord-americà em van oferir un temps de prova com a criminòloga a un dels districtes del sud de Nova Orleans. No vaig dubtar ni un segon de fer el trasllat. El descobriment pel qual sé que vostè existeix l’he fet en arribar a la nova oficina. El meu cap em va encomanar un plec d’informes entre els quals hi havia el de la desaparició de la Molly Smith. Va ser sorprenent trobar-me amb la investigació en marxa d’una dona que responia a les característiques d’una de les protagonistes de la novel.la que portava encara a la maleta. Vaig descobrir que l’autora feia pocs mesos que havia mort i vaig decidir que aquest seria el primer cas amb el qual m’enfrontaria.\n-Tot això que m’explica em posa en una situació de vulnerabilitat personal per la qual no estic preparada, però no puc deixar d’escoltar-la. Segueixi, si us plau.\n- Crec que no s’hauria de preocupar en excés perquè pel que he pogut comprovar, molts aspectes formals de la novel.la no responen al relat tècnic de l’informe pericial. Aspectes com els llocs, els noms, etc estan ben desdibuixats. Com li deia, la lectura i el posterior descobriment de la seva existència han activat part del meu passat i han posat al descobert episodis de la meva vida, cosa que m’empèny a seguir el cas de la desaparició de la seva mare adoptiva i aportar proves que resolguin el delicte del qual se l’acusa.\n- Creu que la desaparició de la Moll és conseqüència directa de l’acusació que penja sobre ella?\n- Sí, crec que és així. I vull comptar amb vostè per desmuntar l’acusació i restituir el bon nom de la seva mare adoptiva...\n- I perdoni, crec que arribat a aquest punt, puc preguntar-li quina és la seva motivació personal en tot aquest assumpte?\nAquí la meva resposta es va fer esperar uns instants. Després de comprovar com la llum del sol que es filtrava a través de les cortines havia anat minvant, vaig iniciar el relat accidentat dels meus orígens i a mida que m’anava explicant, anava descobrint aspectes que m’unien molt íntimament a la vida de la dona que tenia al meu davant. La tarda s’esllanguí per complet quan vaig estrènyer aquella mà tremolosa. Va tancar la porta i jo vaig resseguir amb la mirada el bell camí fet de petits i brillants còdols de riu.\nPublicat per Carme A. a 3:38 1 comentari:\nAl voltant de Lila, de Marylin Johnson. (Ficció r...


Mònica Terribas ja té equip al capdavant de TV3\nLa directora de Televisió de Catalunya, Mònica Terribas, ja té el seu equip confirmat. La directora de la CCMA, Rosa Cullell, ha nomenat els responsables de les diferents àrees de la cadena, entre els quals destaquen els noms d'Oriol Grau al capdavant d'Entreteniment, Carles Manteca, que també es reincorpora a TV3 per comandar l'Antena i Programació, i Joan Salvat, que abandona el "30 minuts". Josep Maria Farràs és el nou cap d'Esports i Paulí Subirà assumeix el repte de renovar la imatge de la cadena.\n25/06/2008 - 19.08 Actualitzat 25/06/2008 - 22.18\nTV3 recupera l'economista i executiu de màrqueting Carles Manteca, com a responsable d'Antena i Programació de Televisió de Catalunya, Carles Manteca va ser el responsable d'Investigació i Audiències de TVC en els seus inicis i després de passar per Canal Satélite Digital, Canal+, Mediapro, 8TV i BCN Films &TV, es reincorpora a la televisió pública on juntament amb Jordi Serra, responsable de Programes, es faran càrrec de les línies estratègiques de continguts no informatius dels diferents canals. Jordi Serra va incorporar-se a TVC com a guionista de programes l'any 1985 on ha estat, entre d'altres, el director i productor executiu del "Club Súper 3", director del "K3" i del 33 i, des del 2003, estava al capdavant de les coproduccions de TVC.\nUn altre dels motors de la nova etapa de TVC serà el guionista, actor i director de teatre i televisió Oriol Grau, qui al costat de la resta d'àrees de producció de continguts, serà responsable dels projectes d'Entreteniment. Oriol Grau, membre de l'equip creatiu del Terrat durant 16 anys i professor de la Universitat Rovira i Virgili, va formar part de nombrosos èxits de TV3, entre d'altres, com a codirector de "Plats bruts". La resta de responsables de l'estructura són persones ja vinculades des de fa molts anys a TVC, com és el cas de Jordi Roure (Dramàtics), Francesc Fàbregas (Culturals i Especials), Rosa Marqueta al capdavant d'informatius des de fa ja més d'un any, departament on ha ocupat tota mena de responsabilitats com a editora i directora dels principals programes informatius, i Josep M. Farràs, que des del 1991 treballa en el departament d'Esports on ha desenvolupat responsabilitats diverses davant i darrere de la càmera i que ara assumeix el repte de gestionar els professionals i els continguts que han de situar TVC com a cadena de referència en la informació esportiva al nostre país.\nJoan Salvat, director del "30 minuts" des dels inicis de TVC, deixarà aquesta responsabilitat per fer-se càrrec de l'estratègia dels Documentals de la televisió pública amb la voluntat que aquells projectes que han prestigiat internacionalment TVC rebin amb ell, i l'equip que l'acompanyi, un nou impuls. També aquest serà el repte de Dani López , responsable de màrqueting del "Club Súper 3", que assumirà els continguts infantils, educatius i juvenils que alimenten, essencialment, el "K3".\nTVC manté la marca Nous Formats com un taller de treball per a la producció de programes punters, innovadors i estratègics que recullin les idees sorgides del talent de la casa i també dels vivers creatius que suposen, entre d'altres, les universitats. Al capdavant d'aquest grup de professionals, Miquel Garcia.\nLa televisió és imatge i són recursos de producció. Aquestes dues àrees de responsabilitat, estratègiques i fonamentals en el desenvolupament dels continguts televisius, estaran en mans de dues persones que també han desenvolupat pràcticament tota la seva carrera professional a TVC. Manté la seva responsabilitat en l'àrea d'Explotació i Producció, Amadeu Gassó, un dels puntals directius de la casa, qui s'ha ocupat al llarg de la seva trajectòria a TVC, d'àmbits claus per a l'antena, la tècnica i l'organització de la producció de la casa. Es farà càrrec de la imatge, la realització i els serveis artístics de TVC, Paulí Subirà, qui des de la feina d'operador de càmera fins a la realització, coneix totes les implicacions que fan i han de fer possible que la innovació, la imatge i la creativitat audiovisual tinguin la repercussió que sempre han tingut en la valoració qualitativa dels nostres canals. Paulí Subirà va ser el responsable de la imatge i el disseny de realització del canal 3/24.\nEl periodista Joan Marí, fins ara responsable del Servei d'Atenció a l'Espectador i les Relacions Institucionals, es farà càrrec del Gabinet de Direcció on juntament amb Jaume Peral, comandaran la comunicació interna i externa de TVC i les seves relacions amb la societat .


Dos homes de 27 i 33 anys han resultat ferits aquest matí en un accident de moto ocorregut en la ciutat de València.\nEl Centre d’Informació i Coordinació d’Urgències (CICU) ha rebut un avís a les 10:35 hores del matí per a assistir a dues persones que han tingut un accident de moto, mentre circulaven per la Gran Via Marquès del Turia de València.\nFins al lloc del succés, s’han desplaçat els serveis mèdics en una ambulància de Suport Vital Bàsic (SVB) i una unitat del Servei d’Ajuda Mèdica Urgent (SAMU).\nL’equip mèdic ha hagut de prestar assistència a dues persones ferides com a conseqüència de l’accident.\nUn home de 33 anys per policontusions i diverses fractures que ha sigut traslladat en la SAMU a l’Hospital Clínic Universitari de València.\nL’altre ferit és un home de 27 anys que s’ha fracturat la clavícula després de caure de la moto i ha hagut de ser evacuat en la unitat de SVB fins a l’Hospital General Universitari de València.


Projectel d'edifici plurifamiliar al carrer Codonyat de Vilanova i la Geltrú\nEs tracta d’un edifici residencial situat al municipi de Vilanova i la Geltrú. El projecte s’organitza en dos volums diferenciats i separats per una junta constructiva. El volum posterior de l’edifici s’organitza en una planta sobre rasant i el volum principal s’organitza en cinc plantes sobre rasant. La superfície construïda de l’habitatge és d’uns 1.000 m².\nLa missió de Windmill ha estat realitzar el projecte de fonamentació i estructura de l’edifici. La tipologia estructural més adient per a dur a terme aquest projecte és de forjat reticular amb pilars de formigó armat.\nUn dels aspectes més rellevants del projecte ha estat la resolució de la fonamentació mitjançant llosa sobre pilons, en una parcel·la amb zones amb diferents estrats, incloent l’existència de reblert d’uns 5,50 metres de profunditat, i executada en diferents fases, degut a l’existència d’una estació transformadora.


Arpanaa Hotel Thiruvanamalai Índia - Ofertes d'hotels amb els MILLORS DESCOMPTES EN LÍNIA\nVeure tots els 41 allotjaments a Thiruvanamalai.\nNo.7,Sriram Nagar,Polur Road, Vengikkal, Thiruvanamalai, Índia, 606601 - Veure al mapa\nTé alguna pregunta per a Arpanaa Hotel?\nBarri Vengikkal Pavazhakundur Vengikkal Thiruvanamalai TSR Nagar Mathalangulam\nMés informació sobre Arpanaa Hotel\nSituat en el cor de Vengikkal, Arpanaa Hotel és un lloc ideal des d'on descobrir Thiruvanamalai. A només 190.00 Km, aquest hotel de 3-estrelles és fàcilment accessible des de l'aeroport. Amb les atraccions principals de la ciutat com Sri Ramana Ashram a prop, els visitants de l'hotel estaran encantats amb la seva localització.\nAprofiti's de la riquesa de serveis i avantatges d'aquest hotel de Thiruvanamalai. Els clients de l'hotel poden gaudir de servei d'habitacions 24 hores, Wi-Fi gratuït en totes les habitacions, seguretat 24 hores, servei de neteja diari, servei de taxi.\nEls clients poden triar d'entre 20 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Arpanaa Hotel no troba competidors en cap categoria.\nTots els tipus de viatgers (52)Parelles (17)Viatgers en solitari (14)Famílies amb infants petits (5)Famílies amb infants grans (7)Grups (9)\nHotel de empleados”\nServicio restaurante bueno pero sin responsabilidad para asumir decisiones


Enfrontament de Fernández Díaz i el seu ex-número 2 davant del jutge: “M’acuses d’un delicte?”\nL’ex-ministre d’Interior espanyol Jorge Fernández Díaz ha acusat qui va ser el seu número dos al ministeri, Francisco Martínez, d’haver manipulat els missatges que el seu subordinat diu que es van enviar sobre l’operació Kitchen. Arran d’això, Martínez li ha respost, irat: “M’acuses d’un delicte de falsificació?” Tots dos han fet avui l’acarament que va acordar el jutge de l’Audiència espanyola Manuel García Castellón ateses les versions contradictòries que van oferir fa dues setmanes quan van declarar com a encausats en la peça número 7 del cas Villarejo.\nCap dels dos no ha canviat la versió, ans al contrari, cadascú ha defensat la seva amb fermesa: Fernández Díaz ha mantingut que no va saber mai res d’aquesta operació, mentre que Martínez assegura que la primera persona a preguntar-li pel xofer que suposadament havia espiat Luis Bárcenas va ser l’ex-ministre.\nEl cara a cara ha començat amb uns certs titubeigs. Asseguts junts davant del jutge, encara que amb distància de seguretat i màscara, han començat a parlar dirigint-se al magistrat, que ha hagut d’intervenir per indicar-los que havien de parlar entre ells, han informat a Efe fonts presents en la declaració.\nL’acarament ha començat amb certa cordialitat, però s’ha tornat tibant\nEl primer a trencar el gel ha estat Martínez, que ha retret al seu antic cap la negativa a reconèixer els missatges que, segons ell, tots dos es van intercanviar en 2013 sobre el supòsit operatiu per a espiar l’ex-tresorer del PP, i que ell va registrar davant notari poc després de la seva imputació: “Tu em vas preguntar pel xofer, no sé si perquè t’ho va dir algun periodista, però aquest missatge me’l vas enviar.” L’acarament ha començat amb un clima de certa cordialitat, però, segons les fonts, s’ha anat tornant més tibant a mesura que transcorrien les dues hores que ha durat.\nA més de negar qualsevol coneixement sobre l’operació Kitchen, de la qual, sosté, es va assabentar per la premsa, Fernández Díaz ha tornat a refusar l’autoria d’uns missatges que, ha dit, estaven manipulats. Per demostrar-ho, ha aportat un informe pericial informàtic. “M’acuses de cometre un delicte de falsificació?”, li ha respost Martínez, que ha negat haver manipulat cap missatge. Si se’ls hagués inventat, haurien estat més explícits, ha dit.\nDurant l’acarament, l’ex-ministre ha accedit en primer terme a aportar al jutge el mòbil, però després ha dit que faria el que digués el seu lletrat. Finalment no l’ha aportat perquè no és el que Fernández Díaz utilitzava el 2013.\nPer això, un cop ha acabat el cara a cara, el magistrat ha dictat una interlocutòria on requeria a l’ex-ministre aquest mòbil o, si s’esqueia, l’anterior del qual ara disposava. A la interlocutòria l’avisa de les possibles responsabilitats en cas d’ocultació o destrucció d’efectes judicials. Una vegada lliurat, Fernández Díaz tornarà a ser citat per examinar el mòbil.\nEn declaracions als mitjans, la seva defensa ha insistit que els missatges havien estat manipulats i ha recordat que, segons que consta en un informe policíac, quan Martínez va saber que el jutjat els requeriria va cridar al notari per a demanar-li que esborrés part dels missatges, la qual cosa ha considerat “sospitosa”.\n“Saps que et tinc molta estima”\nEn diverses ocasions, segons les fonts, Martínez s’ha dirigit a l’ex-ministre amb un “saps que et tinc molta estima” i ha reiterat que va decidir protocol·litzar els missatges perquè s’havia sentit sol i dolgut per la manera com havia reaccionat davant la seva imputació. Fernández Díaz ha contestat qüestionant-li què esperava que fes ell si mai havia sabut res dels fets que s’investigaven. Alhora, li ha recriminat: “Estic assegut aquí per tu”, perquè la seva imputació es va basar fonamentalment en aquests missatges.\nTambé ha estat tibant el moment que l’ex-ministre li ha recriminat que s’hagués referit a ell amb desqualificacions i insults com ara “babau” o “ximple”. Martínez ha insistit que estava dolgut per la seva indiferència i ha reconegut que potser havia utilitzat expressions malsonants i que les retirava.\nSegons Martínez, un dels missatges que Fernández Díaz li va enviar el 13 de juliol de 2013 deia “Xofer B. Sergio Javier Rios Esgueva (ara fa aquesta funció amb la seva dona)”. També, segons Martínez, li va enviar: “Entenc que parlem demà quan tinguis el contacte Cecilio”, al qual li va contestar: “Jo ho tindré en acabar el Consell, hem kedat [sic] així. Total coordinació i mitjans. Cal aconseguir aquesta informació.”\nPerò, segons la defensa de l’ex-ministre, aquesta manera d’utilitzar la lletra ‘k’ no és pròpia de l’estil de Fernández Díaz, cosa que Martínez li ha rebatut dient que tenia contactes registrats al mòbil en què substituïa la ‘q’ per la ‘k’ i que fins i tot a vegades utilitzava emoticones. L’ex-ministre ha contestat que el guardava així per a diferenciar-los d’altres similars.\nPel que fa al “contacte Cecilio” esmentat en aquest missatge, Martínez ha dit que no sabia a què es referia aquest terme –utilitzat en l’àmbit policíacs per a referir-se al CNI– perquè feia anys que parlaven de “els cecilios”.


Apartment Bozovic Budva Montenegro - Ofertes d'hotels amb els MILLORS DESCOMPTES EN LÍNIA\nAlekse Santica b.b., Boreti, Budva, Montenegro, 85310 - Veure al mapa\nMés informació sobre Apartment Bozovic\nSi el que està buscant és per un hotel ben situat a Budva, no busqui més enllà de Apartment Bozovic. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Bozovic, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, aparcament de cotxes, transport hotel/aeroport, habitació familiar, àrea de fumadors són només algunes de les comoditats que fan que Apartment Bozovic sigui diferent dels altres hotels de la ciutat.\nGaudiu de les comoditats d'alta gama com ara banyera hidromassatge, aire condicionat, escriptori, balcó/terrassa, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartment Bozovic és una selecció idònia per a la vostra estada a Budva.


DECLARACIÓ INSTITUCIONAL DAVANT LA MARGINACIÓ DELS VALENCIANS I VALENCIANES EN ELS PRESSUPOSTOS GENERALS DE L’ESTAT 2017 – Compromís per Sagunt\nLes Corts Valencianes s’han manifestat de forma reiterada a favor de garantir un nivell d’inversions just per al nostre territori. La reforma de l’Estatut d’Autonomia, aprovada en març de 2011, contempla la introducció d’una clàusula que blinde les inversions d’acord al pes poblacional. Més recentment, la Resolució 22/IX de Les Corts del 6 d’octubre de 2015, aprovada per unanimitat, reclama l’execució per part de l’Estat d’unes inversions en infraestructures equiparables, com a mínim, al pes poblacional del País Valencià compensant en tot cas la insuficiència inversora dels últims anys. Per la seua banda, la Resolució 918/IX aprovada també per unanimitat en sessió plenària el 22 de febrer de 2017, reitera la necessitat de garantir unes inversions que compensen la insuficiència inversora reclamant un Pla de Xoc d’Inversions per part del Ministeri de Foment xifrat en, almenys, 1.200 milions anuals entre 2017 i 2020 en inversions al nostre territori.\nLes Corts Valencianes, en una declaració institucional conjunta han manifestat unànimement el seu més absolut rebuig a les inversions territorialitzades que contempla el Projecte de Pressupostos de l’Estat per a 2017. La inversió es situa en un 6,9%. No només no es compensa la insuficiència inversora dels últims anys sinó que les inversions tampoc s’ajusten al nostre pes poblacional i suposen una reducció de 290 milions respecte a 2016. Cada valencià i valenciana rebrà 119 euros per càpita, clarament inferiors als 184 de mitjana en el conjunt de l’Estat, i molt lluny de les xifres dels ciutadans i ciutadanes d’altres territoris que rebran, de mitjana, vora tres vegades més que els valencians i valencianes.\n1- Refermar el contingut de les resolucions aprovades a les Corts i mostrar el seu rebuig als Pressupostos Generals de l’Estat per manifestar un clar incompliment de la voluntat expressada de forma unànime pels representants del poble valencià.\n2- Davant la tramitació parlamentària dels Pressupostos Generals de l’Estat, recordar el sentit de les resolucions 22/IX i 918/IX així com de la Reforma de l’Estatut d’Autonomia als diputats i diputades, i senadors i senadores, triats en les circumscripcions valencianes.\n3- Instar al Consell de la Generalitat a impulsar les accions necessàries per cohesionar els valencians i valencianes al voltant de l’objectiu d’aconseguir unes inversions justes per al nostre territori.\n4- Convocar a alcaldes i alcaldesses, diputats i diputades, senadors i senadores, per a realitzar una trobada en el marc de la commemoració del 25 d’Abril, Dia de Les Corts Valencianes, per traslladar les qüestions abans referides i coordinar accions per revertir esta situació injusta.\n←Compromís és suma al es mobilitzacions reivindicant que el corredor ferroviari Mediterrani-Cantàbric\nMOCIÓ ZONES FORESTALS ESTRATÈGIQUES→


MPPT càrrega Solar controlador 12V 24V 40A Fabricants - productes a l'engròs - Iang-Tsé Solar Power Co, Ltd\nIang-Tsé MPPT controlador de càrrega Solar 12V 24V 40A com una sèrie de marcador A adopta disseny comú positiu i avançada MPPT algoritme de control. Els productes pot seguir el punt MPP ràpida i precisa\nOferint mppt càrrega solar 12v controlador 24v 40a cotització consulta i mostra gratuïta, és un dels professionals mppt càrrega solar 12v controlador 24v 40a fabricants, Benvingut al controlador de càrrega solar a l'engròs barats mppt 12v 24v 40a fets a la Xina en stock a preu baix de nosaltres.\nIang-Tsé MPPT controlador de càrrega Solar 12V 24V 40A com una sèrie de marcador A adopta disseny comú positiu i avançada MPPT algoritme de control. Els productes pot seguir el punt MPP ràpid i amb precisió en qualsevol situació que millorarà l'eficiència energètica i obtenir la màxima energia solar.\nCàrrega Solar MPPT controlador 12V 24V 40A trets:\nProteccions electrònica de 40A de 12V24V de Solar controlador de càrrega MPPT:\nHot Tags: Controlador de càrrega solar MPPT 12V 24V 40A fets a la Xina, fabricants, majoristes, barat, descompte, preu, en estoc, cotització, lliure de Mostra, mppt solar de càrrega 12v 24v 40amp


Nordic Walking Girona: de juliol 2015\nAvui hem entrat a la recta final de la nostra aventura per Finlàndia, una aventura de "sauvakävely and more", és a dir de marxa nòrdica i més.\nEn aquesta darrera etapa del nostre viatge hem seguit descobrint racons màgics de Savonlinna i el Parc Natural de Punkaharu, a més de gaudir d'una bona barbacoa i un últim gran sopar brindant per tots nosaltres i el nostre amfitrió -Marko Kantaneva-, el creador del concepte "nordic walking" o "sauvakävely" en finès. Moltes gràcies Marko per la teva hospitalitat!!! i moltes gràcies Jordi, Rosa, Rosa Maria, Margarita, Sílvia, Marina, Sussi, Janine i Lurdes per pujar abord d'aquesta aventura!!!\nPublicat per nordic walking girona a 23:47:00\nKerimäki és una petita població situada l'est de Finlàndia, que es caracteritza per albergar l'església de fusta més gran del món amb una capacitat per a 5.000 persones. Hi ha una llegenda que diu que l'arquitecte treballava en centímetres mentre que els obrers ho feien en polsades, que és 2,54 vegades més gran. Tanmateix, els planols han demostrat que això tan sols fou una llegenda.\nEl que no és una llegenda a Finlàndia és la immensitat dels seus boscos i llacs. Cal saber que el 76% de la superfície d'aquest país són boscos... boscos de pi, avet i bedoll principalment i que avui hem seguit descobrint fent marxa nòrdica de la mà del finès Marko Kantaneva, per després gaudir d'una entre mil platges d'aigua dolça.\nI per completar la jornada, passejadeta amb barquetes pel llac Saimaa i sopar amb cel·lebració inclosa. Avui hem brindat per santa Margarida! Gràcies Margarida Soler per formar part de l'aventura!\nPublicat per nordic walking girona a 0:53:00


December – 2010 – ibelchi.com blog\nMuffins malalts de xocolata\nPosted by Israel Belchi – 13 December, 2010\nTan simple com fer uns muffins de xocolata amb una mica de vainilla i després banyar-los amb xocolata desfeta al bany maria. “Oju” als dubtes al final de la recepta:\n85 gr de xocolata negra\nXocolata amb llet i blanca al gust\nProcedir com sempre. Elements secs per un costat (farina, llevat i sal) i humits per un altre (ous, sucre, vainilla). Unir les dues mescles, afegir la xocolata negra fosa al bany maria juntament amb la mantega i finalment als motlles i al forn precalentat a 180º durant 20 minuts.\nDesfer al bany maria la xocolata blanca i la xocolata amb llet i dubuixar/pintar/banyar els muffins al gust quan ja estiguin freds. Voilà!\nHe tingut molts problemes amb la xocolata blanca, que té una conducta molt diferent a la xocolata negra o amb llet. Algú sabria dir-me la millor manera de fondre-la i que quedi més aviat líquida? Un cop fosa, per rebaixar la seva espessor li vaig afegir un xorret de llet i va ser un error. Em va quedar una pasterada inservible.\nEs pot substituir la culleradeta d’essència de vainilla per una branca d’aquesta. Crec que hi ha una diferència de sabor important, a favor de la branca, però jo li tinc que donar sortida al tota l’essència que tinc.\nTags: muffins, xocolata, xocolata blanca\nPosted by Israel Belchi – 6 December, 2010\n– Nunca había visto a tales leones obedeciendo a tales corderos.\nUna pel·lícula que feia temps que volia veure i les circumstàncies fan que me l’empassi a tve sense anuncis (quan fa que tve no emet anuncis a les pelis?). I casualitats de la vida (o no?) programada per coronar una esplèndida setmana protagonitzada per la brutal vaga dels controladors aeris, la violenta opinió pública i les versions contradictòries d’uns i d’altres a més un escàndol de dimensions descomunals que no està fent tot el soroll que hauria de fer com és el cablegate, que en un país democràtic de debò crearia dimissions massives de la classe política però que no succeiran perquè vivim a una república bananera (o “Àfrica comença als Pirineus”, tenim varies explicacions per escollir) i fa que tot el que tingui a veure ara amb el PSOE em produeixi arcades.\nPerò això té a veure amb una pel·lícula, no? Doncs per parts: aplaudiment pel director, Robert Redford.\nLeones por corderos és aquell tipus de pelis que no s’acaba quan surten els crèdits. Continua dins el teu cap amb les reflexions que puguis fer, les idees que et plantegi i l’esperit que et desperti. A través de tres històries ben lligades (política i periodisme, testimoni de la guerra i ciutadania a peu) et col·loca en un punt d’inflexió on tu has de prendre part.\nPerquè ens entenguem, crec que l’argument es podria resumir amb alguna cosa de l’estil: de com la classe política fa i desfà segons els seus interessos i no els de qui representes, de com manipula l’opinió pública i de com és de senzilla la nostra vida veient passar les injustícies als nostres telediaris sense prendre part i intentar solucionar-ho.\nI m’aturo aquí perquè m’escalfo i acabaré parlant d’altres coses que no tinguin a veure amb la peli protagonitzada pel mateix Redford, Meryl Streep i Tom Cruise.\nToma text escrit en calent que no m’interessa deixar reposar ni revisar. Per crítiques segurament més cinèfiles, les dels final de l’entrada. Només vull deixar constància que m’hagués encantat que en Redford es mullés més encara.\n‘Leones por Corderos’, derecha por izquierda a Blogdecine\n‘Leones por Corderos’, una buena y necesaria charla de Robert Redford a Blogdecine\nLions for lambs a Lo bloc


Cap Vermell - Comunicat de Més per Capadepera, davant la negativa a consultar un expedient\nPublicat el 19.03.2014\nTota vegada que per Decret de Batlia s’ha denegat a MÉS perCapdepera la possibilitat de revisar l’expedient tributari d’ICIO per valor de 12.000 € que s’està seguint per unes obres de l’empresa Cap Vermell Beach, a MÉS no ens queda més remei que sol·licitar una comissió informativa conjunta d’Urbanisme i Hisenda per tal d’investigar tant l’expedient d’obres com el tributari. MÉS per Capdepera vol deixar molt clar que seguirà investigant aquest assumpte fins a les darreres conseqüències.\nEl fet de denegar a un regidor l’accés a un expedient administratiu és un fet molt greu, que limita de forma injustificada el dret dels representants municipals a accedir a tots aquells antecedents, dades i informacions que estiguin en poder dels serveis de la Corporació i resultin necessaris per al desenvolupament de la seva funció; especialment quan es tracta d’un expedient sobre el qual pesa la sospita de presumptes irregularitats. Tot plegat suposa una absoluta manca de transparència i limita el funcionament democràtic de la institució.\nA més d’aquest assumpte, MÉS per Capdepera vol aprofitar per revisar en aquesta comissió una sèrie d’expedients urbanístics la tramitació dels quals ofereix dubtes. En els darrers anys s’han fet inspeccions d’ICIOS (impost de construccions, instal·lacions i obres) per part d’una empresa externa subcontractada, que han ofert liquidacions complementàries molt altes, en algun cas de més de 240.000 €, tal i com va reconèixer el mateix Ajuntament en un comunicat recent.\nCal recordar que aquestes inspeccions les fa aquesta empresa després que l’Ajuntament hagi donat el final d’obra. Una liquidació complementària de 240.000 € feta a una promoció suposa, per exemple, que s’han fet obres de més de 12 milions d’euros per sobre del projecte presentat a l’Ajuntament. Com és possible, per tant, que una empresa externa detecti un desfasament de 12 M € respecte del projecte inicial d’una obra, i que els serveis urbanístics del mateix Ajuntament no siguin capaços de detectar-lo? És imprescindible que tant el Batle, com a responsable d'Urbanisme, com els tècnics, si és necessari, ens expliquin aquesta circumstància. MÉS per Capdepera vol estudiar tots els ICIOS superiors als 10.000 € que s'han liquidat en aquests dos darrers anys.\nFinalment, també demanarem pels treballs que està fent l’empresa Tragsa a fora vila sense el permís i el coneixement de l’Ajuntament.


La UEA celebra el Fòrum Empresarial Anoia a Igualada - Notícies UEA - Actualitat - Unió Empresarial de l´Anoia\nInici Actualitat Notícies UEA La UEA celebra el Fòrum Empresarial Anoia a Igualada\nSeguint la línia de treball iniciada aquest any amb l'objectiu de conèixer de primera mà les necessitat i demandes de les empreses de la comarca, la Unió Empresarial de l'Anoia ha celebrat aquest dimecres el Fòrum Empresarial Anoia a Igualada.\nDiverses empreses igualadines de sectors econòmics diferents han participat en aquesta trobada, on s'han tractat problemàtiques i avantatges del territori, identificat els actius econòmics per potenciar, i esmentat les accions que cal prioritzar per dinamitzar l'activitat econòmica i empresarial d'Igualada.\nLa manca de sòl industrial per ampliar negocis o atraure'n de nous, la falta d'oferta hotelera, les dificultats amb els proveïdors de subministraments, són algunes de les problemàtiques en què es troben més sovint les empreses. Així mateix, una de les dificultats més estesa i que ha ocupat bona part del dinar, ha estat el de trobar personal especialitzat en sectors com el metall, TIC, químic, pell, packaging, etc.\nEls empresaris presents han manifestat que la formació actual no s'adequa amb les necessitats reals de les empreses. En aquest sentit, també s'ha posat sobre la taula la importància de recuperar la figura de l'aprenent.\nPel que fa als avantatges competitius de tenir l'empresa a Igualada, els participants han destacat la proximitat amb Barcelona, la qualitat de vida, i el privilegi de tenir un actiu tant important com és la universitat.\nEn el transcurs del dinar, celebrat al restaurant Sesoliveres, també es s'ha apuntat que seria molt positiu per el Polígon Industrial Les Comes ubicar un espai logístic per els camions, i també potenciar sectors invisibles però de pes a la comarca com per exemple el químic, packaging, metall o ceràmica.\nEn aquesta trobada també ha participar l'Ajuntament d'Igualada, representat per la regidora de Promoció Econòmica Àngels Chacón, qui ha destacat que la UEA és l'interlocutor empresarial de l'Anoia, i amb qui treballen colze a colze en diversos projectes per dinamitzar l'economia.\nLa línia de treball del Fòrum Empresarial es va iniciar el passat mes de febrer a Masquefa i finalitzarà amb un acte públic que tindrà lloc a Igualada el mes de novembre on es presentaran les conclusions i un informe final de totes les sessions realitzades en el decurs de l'any.


‘Achtung’: nazis a Engolasters | BonDia Diari digital d'Andorra.\nRoger Casamajor (Antoni) i Raquel López (Genisa) roden la seqüència en què ella li recomana de malfiar-se del doctor Coderch.\nA. Luengo / Fotos: Facu Santana\n–Se l’ha de veure de cos sencer!?, crida Anna Mangot, que és qui mana al vestuari de El fred que crema.–Ho dic pel calçat.\n–Afirmatiu, contesta algú.\n–Doncs necessitem calçat per a la Genisa!\nDit així potser semblar una banalitat. Però és que són les 8 tocades (del matí), ens trobem al Bosc Aventura d’Engolasters, fa un fred que pela i posa’t tu a buscar unes sabates per a la trementinaire Genisa, és a dir, Raquel López, espècialment convincent en el paper, que du unes botes de muntanya model 2021 i que d’aquí a uns minuts es trobarà amb l’Antoni de cal Riot. Ara fem un salt i retrocedim al 1943, que és quan està ambientada la pel·lícula. El fred que crema, recordin, s’inspira lliurement en l’epopeia dels passadors i concretament en la fugida de dos dels matemàtics polonesos (i jueus) que van desencriptar la màquina Enigma i que fugen dels nazis pel Pirineu. La Rebeca, una de les filles que els acompanya, està malalta, i el doctor Coderch li ha receptat una potinga sospitosa. L’Antoni, un Roger Casamajor tunejat en rústic andosí, no se n’acaba de refiar i per això li demana ajuda a la Genisa. I fa bé, perquè el tal Coderch està inspirat en la figura històrica del doctor Barcia, àlies Coco, autèntica mala bèstia que es dedicava a amputar sense manies les extremitats congelades dels fugitius que queien a les seves mans i de passada a delatar-los a la Gestapo.\nEl cas és que algú treu de no se sap on unes vigatanes autèntiques, tan arrossinades que semblen supervivents de la guerra –i que jo, la veritat, no me les posaria– , el director, Santi Trullenque, dona les últimes instruccions a la Genisa i a l’Antoni, i l’ajudant de direcció, Hèctor Romance, diu les paraules màgiques:\n–Mòbils en silenci, si us plau...\nI de sobte, la vintena llarga de tècnics que pul·lula pel tros de bosc convertit en set de rodatge calla com un mort.\n–Previnguts per assaig! Silenci... Acció!\nHa costat una hora llarga arribar fins aquí, i encara caldrà assajar dues vegades més una seqüència que amb prou feines supera el minut i mig. El pla de rodatge preveu dedicar-hi tot el matí. A la tarda, tot l’equip es traslladarà a Bordes d’Engolasters per rodar-ne una altra d’especialment complicada, diu Agustí Franch, autor de l’obra de teatre en què es basa el llargmetratge, guionista i que també exerceix com a productor. Serà aleshores el torn de Sara, la dona de l’Antoni, que encarna l’actriu catalana Greta Fernández i que ha de treure precisament la Rebeca, la petita jueva malalta per a qui l’Antoni busca remei, a prendre l’aire.\nEl rodatge, en fi, va arrencar divendres i s’allargarà si no hi ha sorpresa fins al 20 de febrer. I aquí tothom toca fusta perquè el de El fred que crema deu ser el rodatge més accidentat de la història del cine pirinenc. Com a mínim, de l’andosí: va començar oficialment el 2 de març, encara amb Aida Folch en el paper protagonista, es va haver de suspendre a correcuita per l’emergència sanitària, i s’ha rodat en tres tongades: al setembre, els interiors, especialment a Casa Rull; al novembre, les seqüències que tenen lloc a la tardor, i ara, les d’hivern. De fet, diu Trullen que en condicions normals El fred que crema ja s’hauria d’estar exhibint en sales: “El calendari s’ha retardat un any, òbviament ara ens n’anem a l’hivern del 2022. L’objectiu continua sent estrenar-lo al cine, però caldrà veure com evoluciona el mercat de l’exhibició, perquè està en un moment de gran transformació”.\nNo ens avancem, però. Trullenque, Franch, Casamajor i companyia tenen deu dies més per acabar de rodar les tres seqüències que queden: la fugida dels jueus a través de les muntanyes –recordin que el guió es pren la llicència poètica de fer-los passar posem que pel port del Rat, en lloc de per Puigcerdà, que és per on van creuar en realitat Marian Rejewski i Henryk Zigalski, els matemàtics en què s’inspira la trama; una escena al bar del poble, que en lloc es diu que sigui la Massana, però facin com que sí, i la Crema del Mai, festa pintoresca que li donarà una mica de color. Ahir, en fi, no va aparèixer pel set Lars, l’oficial nazi que interpreta Daniel Horvath i, ho hauran endevinat, el dolent de la funció, que es passeja per la nostra terra andosina a lloms d’un imponent cavall blanc –com la noia de Terry, recorden!?\nAtenció, però, que Romance hi torna. I ara ja no és un assaig.\n–Previnguts! Rodem. Silenci... Motor... Acció!


A través de ‘blockchain’, aquests actius permeten convertir en únics i revaloritzar béns com mems o vídeos\nAquest sistema transforma el mercat del col·leccionisme artístic i dona ales a l’especulació de contingut virtual\n27 de de febrer del 2021. 16:27\nAls museus del futur els assistents faran cua per observar mems. El 18 de febrer passat, el mercat del col·leccionisme artístic digital va viure el que pot ser un moment fundacional quan el mem Nyan Cat, el famós gat volador que deixa un rastre d’arc de Sant Martí, va ser venut a Internet amb criptomonedes per un valor de fins a 580.000 dòlars.\nAquest sorprenent rècord va ser possible gràcies als anomenats Tokens No Fungibles (NFT, per les seves sigles en anglès), actius digitals que estan transformant ràpidament el mercat artístic, ja que permeten revaloritzar productes o béns culturals que, fins ara, han circulat per la xarxa de forma gratuïta. El seu impacte s’ha comparat amb una revolució o el Renaixement. ¿Com funciona aquest sistema?\nDes de fa segles, l’ésser humà ha col·leccionat objectes artístics pel seu valor estètic, econòmic i emocional. Els col·leccionistes, tradicionalment aristocràcia i grans fortunes, han adquirit les obres d’artistes com Picasso, Van Gogh, Caravaggio o Banksy a preus astronòmics. El seu valor de mercat és altíssim perquè són peces originals úniques al món. L’exclusivitat ha impulsat una compravenda que s’ha estès a altres branques artístiques com la música, el cine o els videojocs.\nPerò, ¿què passa amb l’art digital? A Internet, les creacions es poden copiar, robar o reapropiar amb multitud de canvis. Aquest poder de transformació i compartició és la mateixa essència d’Internet, però al món del col·leccionisme fa que sigui pràcticament impossible conèixer quina és l’obra original, una cosa que li resta valor de mercat.\nEls NFT venen a trencar aquesta lògica i a crear una nova cultura de col·leccionisme. Al món digital, un ‘token’ és una unitat de referència. Mentre que les accions d’una empresa tenen totes un mateix valor, un ‘token’ no fungible associa un valor determinat a un objecte digital únic, rar i indivisible. El valor que abans donàvem a béns físics com els segells o obres d’art per mercadejar ara també pot aplicar-se a béns intangibles. Els NFT són un registre de qui posseeix una peça digital única.\nA més de l’art digital, això obre la porta a comercialitzar amb infinitud de continguts com còpies digitals d’imatges, publicacions a Twitter o cartes de Pokémon. Tot i que els NFT existeixen des del 2017, en les últimes setmanes han vist un auge en la seva popularitat. L’actriu Lindsay Lohan va vendre una foto de la seva cara per 17.000 dòlars (es va revendre per 57.000) i artistes musicals com Deadmau5 o 3LAU han guanyat més d’un milió amb aquest sistema.\nTecnologia per impulsar el valor\nI, ¿com es dona valor a un objecte digital que es pot copiar? Els NFT funcionen a través de Blockchain, una tecnologia revolucionària que permet la transmissió de dades de forma privada i sense mitjancers. En aquest sistema, que opera com una cadena de l’ADN d’informació encriptada, les compres es fan a través de criptomonedes com Bitcoin. Els artistes fan servir aquesta tecnologia per certificar l’autenticitat d’un bé digital, marcar-lo de forma permanent i inalterable, sense dependre que sigui un expert qui en taxi el valor. Això el converteix en un bé únic i especial. I quanta més gent el vulgui adquirir més se’n dispararà el valor. Els NFT deriven el seu valor de la seva escassetat i autenticitat, de l’oferta i la demanda i del vincle emocional del fan amb l’obra. I porten aquesta pràctica al món digital.\nEn molts casos, la compra d’NFT no serveix per adquirir la propietat exclusiva o els drets d’autor d’una obra concreta, sinó una còpia autèntica. Com el col·leccionisme artístic de tota la vida, els NFT funcionen com a mecanisme de distinció social o com a negoci. Per presumir o per invertir.\nEl sistema suposa un canvi de paradigma que pot ajudar els artistes. Han aparegut galeries virtuals de compravenda com ‘Nifty Gateway’ i cases de subhastes tradicionals com Christie’s s’han apuntat al fenomen. Al desembre, un artista anomenat Beeple va vendre en aquesta plataforma 20 de les seves obres per 3,5 milions de dòlars\nAquest nou mercat s’està disparant als Estats Units, on ha desbloquejat un sucós negoci per a empreses com Nike, Ubisoft o Louis Vuitton. L’any passat el volum de vendes de NFT es va quadruplicar i va arribar a un valor de 250 milions de dòlars, segons un estudi de nonfungible.com.\nGrans lligues d’esports com l’NFL o l’NBA també han fet el salt a aquest mercat. L’associació de bàsquet té un portal en què se subhasten vídeos curts de jugades que arriben a preus difícilment creïbles. Un cromo col·leccionable d’un mat de LeBron James la setmana passada es va vendre per 208.000 dòlars. La jugada es pot veure mil vegades gratis a Youtube, però el cromo és únic.\nEls experts adverteixen que els NFT obren la porta a un negoci d’alta especulació, ja que el valor financer d’aquests objectes col·leccionables pot ser completament aliè al seu valor artístic. Com ja ha passat amb l’auge d’altres mercats com les criptomonedes, l’al·licient de fer-se ric en quatre passos també ha facilitat les fluctuacions de valor i les estafes. A principis de febrer es va fer públic que un usuari anònim va fingir ser Banksy, un dels artistes urbans més cèlebres de les últimes dècades, per vendre obres per més d’un milió de dòlars.\nMems Internet Criptomonedes Blockchain (Cadena de blocs)


Borges International » Gent compromesa\n“Volem estar compromesos amb la nostra gent, les comunitats on treballem i el món en el que vivim”\nGarantim el benestar i el desenvolupament dels més de 1.000 professionals que formen part de Borges, vetllant diàriament per la igualtat, la diversitat i unes condicions laborals justes. També contribuïm al desenvolupament de les comunitats on treballem i en general amb el món en el que vivim ja que entenem que el desenvolupament sostenible només serà possible si avancem en col·laboració amb els nostres stakeholders.\nEl nostre Codi ètic es basa en el respecte per les lleis, la humanitat, la lleialtat, l’equitat i la responsabilitat, en el que es descriu el comportament que esperem dels nostres treballadors i treballadores i de la resta de grups d’interès.\nRespectem els Drets Humans fonamentals, actuant per promoure una igualtat efectiva entre homes i dones i la no discriminació de gènere.\nFomentem bons hàbits amb l’objectiu d’augmentar el nivell de salut i benestar dels nostres col·laboradors.\nPromovem la conciliació laboral i personal dels nostres col·laboradors.\nPromovem la integració sociolaboral de persones amb diversitat funcional i fomentem la igualtat en el món laboral.\nA Borges tenim clar que cuidar dels nostres és el primer pas per aconseguir ser una empresa responsable. Desenvolupem des de fa temps plans per cuidar dels nostres col·laboradors, prioritzant la conciliació laboral, la diversitat, la igualtat i la salut i seguretat al treball. Comptem amb el 3r pla d’Igualtat, el distintiu “Igualtat en l’Empresa” i implementem programes interns per fomentar hàbits saludables, com el Borges et cuida, promovent el benestar de la plantilla, i gestionem el seu talent a través de plans de formació i de carrera que incentiven el seu desenvolupament professional.\nImpacte social a través de la integració social\nGestionar el talent de manera responsable també és valorar les capacitats que tenen diferents col·lectius fora de la nostra organització. Des de fa anys, donem treball a col·lectius amb risc d’exclusió social, integrant-los en els processos del nostre dia a dia a través de l’externalització de serveis (neteja de les oficines, impremta, bugaderia, packs promocionals, etc.) també participem en programes de Formació Dual per integrar joves recent titulats i ens hem sumat al programa “Hay salida”, fomentant la contractació de dones víctimes de la violència de gènere.\nTots ells, son a peça clau pel desenvolupament de l’activitat.\nEsport, salut i cultura\nCol·laborem amb entitats locals i del territori per promoure la cultura, l’esport i la salut en les zones on duem a terme la nostra activitat. A banda de donar sopar a nombrosos esdeveniments esportius, amb l’objectiu de promoure la pràctica d’exercici físic entre la població de qualsevol edat, també aportem el nostre granet en l’àmbit de la cultura i la salut, fomentant la investigació.


Vent d Cabylia: de març 2012\nA Madrid els sembla una misèria esta connexió amb Europa...\nBèlgica, Alemanya, França, Itàlia, Luxemburg, Països Baixos, Dinamarca, Irlanda, Regne Unit, Grècia, Espanya, Portugal, Àustria, Finlàndia, Suècia, Txèquia, Estònia, Xipre, Letònia, Lituània, Hongria, Malta, Polònia, Eslovàquia, Eslovènia, Romania i Bulgària. No, no es tracta d’un poema d’amor a Europa, a la manera d’Estellés, sinó dels 27 països membres de la Unió Europea. Un total de 500 milions de persones que dijous passat estaven representades pels seus corresponents ministres a Brussel·les, on s’havien reunit per aprovar el Pla de Xarxes de Transport Transeuropees. Un pla que inclou com a corredors prioritaris els que la Comissió Europea ha considerat més importants per al desenvolupament i la vertebració dels països membres. I en el cas ibèric són, d’una banda, el Corredor Atlàntic, que passa per Lisboa, Salamanca, Valladolid, Vitòria i Sant Sebastià, amb connexions directes a Madrid i els principals ports atlàntics, i, d’una altra banda, el Corredor Mediterrani, que va d’Algesires a Màlaga, Almeria, Múrcia, Cartagena, Alacant, València, Castelló, Tarragona, Barcelona i Girona, també amb diverses connexions directes amb Madrid. [Continua a la columna de l'Informatiu]\nPostejat per Vent d Cabylia a les 08:16 Cap comentari:\nCategories: Centralisme, Economia, l'Informatiu\nPostejat per Vent d Cabylia a les 09:22 5 comentaris:\nPostejat per Vent d Cabylia a les 10:14 Cap comentari:


Inici La història a casa El patrimoni català, en 3D\nUs proposem dues experiències immersives, una passejada per la ciutat ibèrica d'Ullastret l'any 250 aC i la recreació de les dones de la Roca dels Moros del Cogul\n1 La ciutat ibèrica d'Ullastret\nVa, demaneu als vostres fills i filles que us parlin d'un castell medieval, de l'edifici i dels personatges que l'habitaven. De segur que us responen de seguida i us parlen de torres, fossats, ponts llevadissos i cavallers amb espases. Ara pregunteu-los com devia ser una ciutat ibèrica. Molt probablement, ni tan sols els pares i les mares podreu descriure-la, tret que no us atureu a veure l'espectacular reconstrucció virtual en 3D que va fer el departament de Cultura del jaciment ibèric del Puig de Sant Andreu d'Ullastret (Baix Empordà), la ciutat ibèrica més gran de Catalunya d'aquella època.\nEl vídeo és una passada. Per fer-lo, es va triar l'època de la qual es tenen més dades d'aquest jaciment tan important, l'any 250 abans de Crist, un detall molt important, ja que permetia fer una reconstrucció més fidel. L'equip del projecte va estar format per arqueòlegs i especialistes en modelatge 3D i hi va treballar durant dos anys. El resultat final el podeu veure a continuació: un viatge immersiu que comença a fora de la ciutat i que continua a dins, pels carrers, cases, estances... Ho viureu en primera persona, com si voléssiu, com si passegéssiu per una ciutat de fa 2.000 anys. Després d'aquesta experiència, de segur que els vostres fills i filles podran explicar-vos com era una ciutat ibèrica. El vídeo de sota és el making off de l'experiència: molt interessant per saber com es va fer el projecte.\n2 Les dones de la Roca dels Moros del Cogul\nRecreació en 3D d'una dona de la Roca dels Moros del Cogul\nUn arquer caçant un cérvol, tres braus, dues cabres amb les banyes mooolt llargues o un grup de dones que envolta a un home molt petit que té un sexe molt gran. Aquestes són algunes de les escenes més importants que es poden veure al jaciment de la Roca dels Moros, al municipi del Cogul (les Garrigues), un exemple del que es coneix com a art llevantí, un estil d'art rupestre propi de l'arc mediterrani de la península Ibèrica. Potser els vostres fills i filles han vist exemples de pintures rupestres, però és molt probable que no hagin vist una recreació tridimensional dels personatges que s'hi representen. Això és el que podreu fer a continuació, amb aquesta recreació en 3D de les dones de la Roca dels Moros. Abans, però, us deixem la imatge de les dones, perquè mireu i compareu.\n3 Per si en voleu saber més\nSi els grans en voleu saber més, aquí teniu un parell de vídeos sobre la tècnica de la fotogrametria, que permet elaborar models 3D a partir de fotografies.


5è Carnestoltes de Trinijove molt familiar i comunitari – Fundació Privada Trinijove\nGrans i petits esperem amb molta il·lusió el Carnestoltes, un dels pocs moments de l’any en què se’ns permet la disbauxa i la bogeria, i en el que els excessos no estan mal vistos. Les disfresses i les màscares són imprescindibles al mes de febrer, mes en el que toca fer gresca i xerinola!.Els qui van fer gresca i xerinola són els infants del Centre Obert Neus Puig de la Fundació Privada Trinijove, que viuen amb una màgia especial la Rua dels Reis d’Orient de la Trinitat Vella però també el Carnaval del barri.\nDisfressar-se, pintar-se, fer el pallasso,… són coses que encanten als 40 nens/es del Centre Obert Trinijove, que aquest mes de gener van passar-s’ho pipa en el taller de màscares, organitzat pels treballadors voluntaris dels Hotels Melià Barcelona Sarrià i Melià Barcelona Sky, amb els que compartim una mateixa voluntat social i solidària vers els col·lectius més vulnerables, com són els més petits.\nDesprés d’escalfar motors per Carnaval, els nostres nens ja estaven excitats per l’arribada del febrer i amb ell la gran festa de Carnestoltes. Molta participació, diversió, comunitat i germanor va haver-hi el passat 17 de febrer a la Llosa del metro de la Trinitat Vella, on les famílies del Centre Obert Neus Puig i les de La Caixa Proinfància de Trinitat Vella i Baró de Viver van celebrar plegades el Carnaval. Fins un total de 82 persones van participar-hi, tot un èxit de participació!.\nDesprés d’agafar forces amb un esmorzar popular, les famílies van haver de superar un seguit de proves, en el que el més important era riure i passar-s’ho d’allò més bé, en família i comunitat. Què bé ens ho vam passar!. Ja tenim ganes de repetir l’any vinent!.\n← Els Hotels Barcelona Princess i Negresco Princess visiten el Centre Obert Trinijove\nEl CASC Trinijove torna amb més força que mai i col·laboracions! →\nEls infants de Trinijove es preparen pel Carnestoltes amb els Hotels Melià Sarrià i Melià\n13/01/2017 Comunicació Trinijove 0


Ja es coneixen els primers noms que figuraran al programa del Mataró Cruïlla de Cultures 2006. Es tracta de Chambao, Muchachito Bombo Infierno i Mojo Project que oferiran un concert de luxe, segurament al Parc Central, com a cloenda de l’edició d’enguany d’aquest festival. Es desconeixen els altres noms que actuaran tot i que el cartell està a punt de tancar-se. El Festival Cruïlla de Cultures és el gran exponent mediàtic del projecte de la Casa de la Música Popular i s’allargarà, aquest any des de la nit de Sant Joan fins el dissabte 22 de juliol, dia en què es tancarà amb aquest concert, que pertany al Festival itinerant Mestizos.\nLa gira ”Mestizos” arrencarà el 28 d’abril a Màlaga i arribarà a Mataró després de passar també per Cartagena i València. Compta amb diferents grups dels que La Casa de la Música ha escollit a Chambao, Muchachito Bombo Infierno i Mojo Project per al darrer concert del festival d’estiu de Mataró. El concert, a més, coincidirà amb el primer cap de setmana amb activitats de la Festa Major de Les Santes, que se celebren del 21 al 29 de juliol. Aquest any però i a diferència de l’any passat no hi haurà concert del Cruïlla dins dels dies tradicionals de Santes. Fa un any La Casa de la Música ja va anunciar que festival i festa no es trepitjarien.\nMestissatge de luxe\nEl concert del 22 de juliol portarà a Mataró tres noms d’autèntic renom. Per una banda el “chill out flamenc” de Chambao, un grup que ha rebut aclamació de públic i crítica i que està en plena gira de presentació del seu àlbum “Pokito a Poko”. Muchachito Bombo Infierno és el fenomen que ha revolucionat el mestissatge barceloní quan aquest semblava estancat. Ha pujat com l’escuma amb temes com “Será Mejor” i el seu estil es defineix com “Rumboxing”, barrejant rumba, flamenco o swing en un directe de vertigen. Per últim Mojo Project fusiona l’electrònica amb el jazz, el funk i el flamenc. El concert del 22 de juliol, amb aquests tres grups, serà una festassa.\nGrups mediàtics i emergents\nEls tres grups elegits pel darrer concert del Cruïlla són valors emergents dins l’escena mestissa actual. Amb aquests tres noms dins el Cruïlla, el festival de Mataró torna a situar-se com a referent musical quan encara es desconeix els caps de cartells.


Nous reptes de la Unitat de la llengua de signes gràcies a la Fundació ONCE | Fesord CV\nLa Unitat de la Llengua de signes és un projecte que la Fundació Fesord CV va iniciar en 2015, per a afavorir el màxim desenvolupament de l’alumnat sord en l’entorn educatiu.\nEl seu inici va ser gràcies al suport de la Fundació ONCE, suport que hui dia ha permés que aquesta Unitat tinga nous reptes i noves accions.\nAquesta Unitat de LS incorpora la llengua de signes dins de l’aula on hi ha un alumne o alumna sord, oferint una visió basada en la diversitat i afavorint que la llengua de signes forme part del dia a dia en els col·legis. A més, ofereix pautes i estratègies comunicatives dins de l’aula, percebent la llengua de signes com una suma, una aportació i per tant una riquesa per a la socialització a l’escola.\nD’altra banda aquesta Unitat també afavoreix l’acostament a la idiosincràsia de les persones sordes mitjançant la realització de xarrades o tallers que acosten la llengua de signes a l’alumnat valencià.\nCom a nou repte, la Unitat LS ha incorporat l’acció d’estimulació de la llengua de signes en la llar, facilitant així l’aprenentatge d’aquesta llengua i afavorint la comunicació familiar en l’entorn natural del xiquet o xiqueta sord/a.\nAl seu torn s’ha creat l’Aula Júnior, un espai per a atendre l’adolescència sorda, i proporcionar un espai i temps específic per a ells i elles; on sociabilitzar amb iguals, aprendre i gaudir.


Inici > Bertone clourà l’exposició de Gaudí a Roma\n“Gaudí: la Sagrada Família de Barcelona. Art, ciència i espiritualitat” es tancarà aquest divendres a la tarda amb un concert nadalenc  de l’Escolania a l’església de Santa Maria in Trastevere. Sota la direcció de Bernat Vivancos , l’Escolania oferirà un concert amb obres del pare Àngel Rodamilans (1874-1936) –amb lletra de mossèn Cinto Verdaguer (1845-1902)- a la primera part; i del mestre Francesc Civil (1895-1990) amb peces nadalenques harmonitzades per l’Escolania i recollides amb el nom d’El Nostre Nadal.\nEn menys de dos anys, Bertone haurà tingut una important presència a Catalunya i es consolida la seva bona relació amb Montserrat. Durant la seva estada a Barcelona per la beatificació del pare Tous  l’abril del 2010, va pujar dues vegades a la muntanya per participar en la inauguració de l’orgue de la Basílica i en la vetlla de Santa Maria . Els següents mesos van estar marcats per l’organització de la visita  de Benet XVI a Barcelona.\nAra, s’està preparant un nou viatge de Bertone a Barcelona on tornarà a coincidir  amb el rei Joan Carles per al lliurament del premi  Conde de Godó. Mentresant, ha acceptat presidir la clausura de l’exposició  i donar més rellevància a la presència de l’Escolania a Roma.\nEn l’acte de clausura només hi haurà la intervenció inicial i la benvinguda de l’arquebisbe de Barcelona, i després del concert parlarà el secretari d’Estat del Vaticà. A diferència de l’obertura, no hi haurà cap intervenció dels representants de les institucions organitzadores de la mostra : la Fundació Sagrada Família, la Fundació Joan Maragall i AC/E Acción Cultural Española, sota els auspicis del Pontifici Consell per a la Cultura. Entre els assistents hi haurà l’abat Josep Maria Soler, que també va assistir a la inauguració.\nURL d'origen: https://www.catalunyareligio.cat/ca/node/148759


Neix Ferdinand Zeppelin (1838)\n15 maig 2021 22:16\nMiquel Ferrà i Martorell | 08 juliol 1999\nNeix, tal dia com avui, a Constanza, Baden, Ferdinand Zeppelin, comte Von Zeppelin, membre de la noblesa d'Europa central. Ja de petit va rebre una forta educació militar i als vint-i-cinc anys el trobam a Nord-amèrica, a la guerra civil entre el nord i el sud, com observador de l'exèrcit del Potomac. Allà estant, i més concretament a Saint Paul, Minnesota, tingué la gran oportunitat de fer la seva primera ascensió en globus i ja des de llavors es decidí per la conquesta de l'aire. Però primer tenia altres feines a les casernes i camps de batalla i va prendre part en la guerra de les Set Setmanes, el 1866, quan l'Estat de Württemberg, aleshores independent, lluità al costat d'Àustria contra Prússia. Llavors participà el 1870 en la guerra de Prússia contra França i el 1891 acabava la seva carrera militar en actiu i amb el grau de tinent general de l'exèrcit alemany. Fou des d'aquell moment quan es dedica del tot a les aventures aeronàutiques. Inventà una nau aèria amb motor, que superava tots els mongolfiers, ja que es podia governar. Perseguint aquest somni, Zeppelin, en pocs anys, va fer despesa de tota la seva fortuna, que era molta. Per tal de seguir amb els seus experiments hagué de demanar ajut a les subscripcions públiques i quan això no bastà, al propi kaiser Guillem II.\nEntossudit amb la seva idea, a la fi, trobà la fórmula. Es tractava de reduir el globus a una estructura d'alumini en forma de cigar però això no fou possible fins que el metall lleuger alumini es pogué aconseguir a bon preu i en quantitat, gràcies als mètodes descoberts per Hall i Héroult. El juliol del 1900, fa ara quasi un segle, el primer Zeppelin prenia el vol tot portant una gòndola amb un motor de combustió interna i una hèlix. La prova fou un èxit que s'avançava en tres anys i mig al primer vol de l'avió dels germans Wright. Començava, però, aleshores, la competició entre els dirigibles i els aparells més pesats que l'aire i els zeppelin, malgrat ser majestuosos i silenciosos, eren febles contra el mal temps, vulnerables, perillosos, capaços d'esclatar dins l'atmosfera amb la seva càrrega d'hidrogen. Així i tot, durant la Primera Guerra mundial (1914-1918), els dirigibles foren emprats pels alemanys per bombardejar Londres i prop d'una quarantena foren abatuts per l'artilleria britànica. Zeppelin moria a Charlottemburg, Prússia, sense saber si el seu invent contribuïa a guanyar la guerra. Després Itàlia, Anglaterra, França i Amèrica construïren dirigibles que quasi sempre acabaven en accident. La més famosa d'aquestes naus fou el Graf Zeppelin que va fer el seu vol inaugural el 1928 i va recórrer el món el 1929. En els anys 30, el govern nazi va fer construir el Hindenburg que havia de passejar, com a nau comercial, l'esvàstica pertot arreu. Prengué el vol el 1936 i viatjà cap als Estats Units. Però va tenir curta vida. El 1937 queia envoltat en flames sobre New Jersey. Durant la guerra del Marroc, en els anys 20, l'exèrcit espanyol també va fer servir els dirigibles per observar les posicions enemigues i el portavions Dédalo I en duia un.


El Síndic recomana que es revisi la legislació perquè 4.000 catalans amb incapacitació puguin exercir el dret de vot - Síndic de Greuges de Catalunya - El defensor de les persones\nEl Síndic recomana que es revisi la legislació perquè 4.000 catalans amb incapacitació puguin exercir el dret de vot\nEls processos d’incapacitació judicial sovint no investiguen prou la capacitat jurídica de la persona afectada\nDiverses persones amb discapacitat intel·lectual o psicosocial han demanat la intervenció del Síndic\nEl Comitè dels Drets de les Persones amb Discapacitat de l’ONU va recomanar el 2011 que es modifiqués la normativa electoral per garantir el vot a les persones amb discapacitat\nEl síndic de greuges, Rafael Ribó, ha actuat d’ofici per deixar constància i denunciar que aproximadament 4.000 persones incapacitades judicialment no poden exercir el dret de vot a Catalunya, atès que les sentències d’incapacitació els limiten l’exercici d’aquest dret, de vegades de manera indiscriminada.\nUn percentatge important d’aquests 4.000 (80.000 a tot l’Estat) fa referència a persones amb discapacitat intel·lectual o psicosocial. El Síndic ha rebut consultes i diverses peticions d’intervenció per part de membres d’aquest col·lectiu.\nDesprés d’analitzar la situació, el Síndic ha suggerit a les autoritats catalanes i estatals, per mitjà del Defensor del Poble, que s’adoptin mesures per donar compliment a les recomanacions fetes l’any 2011 pel Comitè dels Drets de les Persones amb Discapacitat de l’ONU. Més concretament, destaca el Síndic "caldria que es revisés la legislació pertinent perquè totes les persones amb discapacitat, independentment de la seva deficiència, de la seva condició jurídica o del seu lloc de residència, tinguin dret a votar i a participar en la vida pública en condicions d’igualtat".\nEn aquesta línia, el Síndic també recomana que s’impulsin mesures de reforma normativa. Es tracta de canvis d’acord amb els criteris establerts pel Tribunal Suprem sobre la ponderació de les circumstàncies concretes de cada cas i sobre la proporcionalitat i l’adequació de la limitació de la capacitat personal.\nSegons expliquen les associacions de persones amb discapacitat, no són pocs els casos en què el jutge que resol sobre la capacitat de les persones amb una discapacitat psíquica o intel·lectual reconeguda no investiga suficientment sobre la capacitat d’exercici del dret d’opció política de la persona, però sí que decideix sobre la seva capacitat d’exercici del dret de sufragi actiu.\nEl Síndic recorda que qualsevol limitació dels drets de la persona sobre la qual recau la mesura d’incapacitació ha de ser aplicada de manera restrictiva, és a dir, ha de ser proporcional a la necessitat de protecció i amb el menor grau d’afectació possible del dret que es limita. Així ho ha establert el Tribunal Suprem, que s’ha pronunciat en diferents sentències sobre la limitació de la capacitat jurídica i l’afectació conseqüent de l’exercici del dret de sufragi actiu de la persona afectada.


Activistes alemanys irrompen acte Merkel crit oxi, no grec referèndum\nLa cancellera respon amb un 'nai', 'sí' en el mateix idioma\nARA Barcelona 04/07/2015 19:14\n651x366 Cartells amb 'oxi', no en grec, en un acte de partit de Merkel, avui a Berlín. JOERG CARSTENSEN / EFE Cartells amb 'oxi', no en grec, en un acte de partit de Merkel, avui a Berlín. JOERG CARSTENSEN / EFE\nEl malestar grec s'ha traslladat fins a Alemanya. Un grup d'activistes han irromput en un acte de la cancellera, Angela Merkel, portant cartells en què es llegia 'oxi', 'no' en grec, per protestar per la reforma de la política d'estalvi impulsada pel govern de coalició germànic.\nLa desena de manifestants ha aprofitat la jornada de portes obertes de la Unió Cristianodemòcrata (CDU), la formació que dirigeix Merkel, per accedir a la seu i un cop dins han mostrat els missatges en al·lusió al referèndum de demà en què els grecs decidiran sobre les condicions ofertes pels creditors al govern d'Atenes.\nEl personal de seguretat ha expulsat els activistes del local, sense necessitat d'intervenció policial. Merkel ha reaccionat amb les mateixes referències que els activistes: "Perquè la cosa torni a estar equilibrada, diguem 'nai', és a dir, 'sí' en grec". L'audiència l'ha brindat un aplaudiment.


L’AEiG Conxita Busquets celebra els seus 50 anys\nDimarts, 12 Juliol 2016 09:41\nPublicat a Associacionisme\nConxita Busquets va celebrar el passat 30 d’Abril els seus 50 anys. Un dia complet d’activitats per a tots els públics van congregar un gran nombre de persones al Parc del Fondo d’en Peixo. Molts dels assistents eren exescoltes que es van reunir de forma intergeneracional per a celebrar l’efemèride. La previsió meteorològica feia patir i finalment la pluja va donar una treva, poc abans de l’inici dels actes va deixar de ploure i es van poder realitzar totes les activitats; cultura popular, un dinar, karaoke i concerts i un homenatge institucional entre d’altres.\nLa festa va concloure a altes hores de la matinada al COA La llavor. L’AEiG Conxita Busquets va ser fundat l’any 1966 i realitza activitats de forma periòdica tots els dissabtes i també organitza tres campaments a l’any per a infants i joves de 6 a 18 anys. La formació de l’entitat segueix el mètode escolta, que té com a objectiu el de formar ciutadans compromesos que treballin per un món millor sota el lema de «sempre a punt».\nMés en aquesta categoria: « Una festa solidària per Sant Joan de Déu Les Dones Sàvies de Sant Cosme »


Préssec - Viquipèdia, l'enciclopèdia lliure\nAquest article tracta sobre préssec. Vegeu-ne altres significats a «préssec (color)».\nEl préssec, prèssic, bresquilla, melicotó és el fruit del presseguer, bresquiller o melicotoner (Prunus persica). De pell vellutada, el préssec és una fruita amb pinyol (drupa), tal com les cireres, els albercocs i les prunes, encara que el del préssec és molt més rugós. Aquesta espècie es divideix en varietats la carn dels quals se separa fàcilment del pinyol, i en d'altres en les quals s'hi adhereix fermament. Les varietats de carn blanca són generalment molt dolces, amb escàs gust àcid i són les més populars en països com la Xina, el Japó i els seus veïns asiàtics; mentre que els de carn groga, són els predilectes dels països europeus i nord-americans, posseeixen un fons àcid, que es paladeja conjuntament amb la dolçor. La pell d'ambdues varietats té tonalitats vermelloses.\nPot de préssecs, de Claude Monet (1866).\nVeus dialectals del préssec. Blog Quina la fem?\n1 Préssecs de vinya\n4 Préssecs plans\n7 Préssecs en el folklore asiàtic\nPréssecs de vinyaModifica\nTenen la carn de color groc i ferma. Són els que hom usa, per exemple, per a fer conserves. Es cultiven, entre altres llocs, a Lleida i a l'Aragó (préssec de Calanda).\nLa seva carn pot ser groga o blanca, però a Catalunya en trobem només de carn blanca, que són més apreciats que els grocs. Són més tous i sucosos que els de vinya.\nLa nectarina és una variant del préssec que no té la pell peluda, però que tanmateix pertany a la mateixa espècie. Sovint aquesta variant neix del mateix presseguer com un brot mutat que se sol empeltar per crear una nova espècie per cultivar. És habitual que els presseguers produeixin de tant en tant alguna nectarina i viceversa. Així com els préssecs, les nectarines poden tenir la carn blanca o groga i adherida al pinyol o solta.\nLa primera referència registrada de les nectarines es remunta al 1616 a Anglaterra encara que molt probablement ja havien estat cultivades molt anteriorment a l'Àsia Central.\nLa fogasseta, el paraguaià o préssec pla és una variant de préssec aplanada. La seva carn és blanca, mai groga.\n(valor nutritiu per 100g)\naigua: 88,87 g cendres totals: 0,43 g fibres: 1,5 g valor energètic: 39 kcal\nglúcids: 9,54 g sucres simples: 8,39 g proteïnes: 0,91 g lípids: 0,25 g\npotassi: 190 mg fòsfor: 20 mg magnesi: 9 mg calci: 6 mg\nferro: 250 µg coure: 68 µg zinc: 17 µg sodi: 0 µg\nvitamina C: 6 600 µg vitamina B1: 24 µg vitamina B2: 31 µg vitamina B3: 806 µg\nvitamina B5: 153 µg vitamina B6: 25 µg vitamina B9: 0 µg vitamina B12: 0 µg\nvitamina A: 326 UI retinol: 0 µg vitamina E: 0,73 µg vitamina K: 2,6 µg\ngreixos saturats: 19 mg greixos monoinsaturats: 67 mg greixos poliinsaturats: 86 mg colesterol: 0 mg\nEls préssecs es poden menjar crus o cuits, per exemple en pastissos. Es poden conservar confitats en xarop. S'utilitzen sovint per a preparacions com sorbets, gelats, melmelades, etc.\nPréssecs en el folklore asiàticModifica\nEls botànics creuen que els préssecs provenen de Pèrsia, la Xina i Àsia, on foren coneguts no només com una fruita habitual, sinó també per les moltes llegendes i tradicions populars associades a ells. La paraula persica en llatí significa persa.\nMomotarô, un dels més nobles i semihistòrics herois del Japó, nasqué de l'interior d'un préssec que anava surant corrent avall en un riu. Momotarô o el nen préssec lluità amb el diable Oni i s'enfrontà a moltes aventures.\nPostres de préssecs\nA la Xina, es deia que el préssec era consumit pels immortals per les seves virtuts místiques de conferir longevitat a tot aquell que el mengés. Yu Huang o l'Emperador de Jade tenia una esposa anomenada Xi Wangmu, coneguda també com la Reina Mare de l'oest, que assegurava la vida eterna dels immortals alimentant-los amb els préssecs de la immortalitat. Diu la llegenda que els immortals que residien al palau de Xi Wangmu celebraven un banquet excèntric anomenat Pantao Hui o "El festival dels préssecs". Aquesta celebració grandiosa es repetia cada sis mil anys, ja que el presseguer feia fulles un cop cada tres mil anys, i la collita trigava uns altres tres mil anys a madurar. Les estàtues d'ivori que representen els servents de Xi Wangmu sostenen sovint tres préssecs.\nEl préssec té un paper important a la tradició xinesa i és el símbol de la llarga vida. Un exemple d'això és la història de la recol·lecció del préssec de Zhang Daoling, fundador del daoisme. Zhang Guo el Major, un dels vuit immortals xinesos és representat sovint amb un Préssec de la Immortalitat.\nA causa del seu deliciós sabor i la seva textura, la paraula préssec fou emprada en l'antiga Xina per referir-se a una jove promesa i ha romàs en moltes cultures com una forma de definir a les joves boniques.\nObtingut de «https://ca.wikipedia.org/w/index.php?title=Préssec&oldid=29273077»\nDarrera modificació: 18 gen 2022 a les 20:20\nLa pàgina va ser modificada per darrera vegada el 18 gen 2022 a les 20:20.


Creïem que era més "renegona", però quan portem més temps juntes em donem compte de que és agradable i simpàtica. Es una professora que escolta.\nHa passat el temps i han canviat moltes coses...els afectes són més profons, les reticències han minvant. Jo també he crescut, ara em sent més es armoía amb els meus principis amb totes les conseqüències; per sort, mai un ésser gregari i poruc incapaç de desmarcar-se del conjunt.\nUna vegada més me'n vaig, tanque la porta i comence de bell nou. Em vé al pensament quan vaig sol·licitar el trasllat a "Illa". Els anys que vaig passar-hi, la soledat, la lluïta per trobar la propia identitat...per ser conseqüent amb l'ética professional...Llavors s'obría un interrogant, potser pels altres estava més definida que per mí. O, a la millor, sols alguns dels meus alumnes, amb eixa intuïció que hi proporciona la inocència, em conèixen més que jo.\nNo importa... vull dir que tot té un sentit que poques vegades comprenem... Si hagués de resumir aquests cinc anys, tornaria a dir que han estat precisos. L'inconformisme...és la dialèctica dels disidents. Fa uns dies quan prenia el camí del col·legi, els ulls se m'ompliren de llàgrimes. He resistit. Cóm?, encara no ho sé.\nDarrerament he rebut diverses cartes de comiat d'alguns alumnes, malgrat els dubtes comprenc una vegada més el sentit del treball, sempre igual i sempre divers. Ma mare ens va ensenyar l'ética del treball..."...filla, el treball primer de tot que del treball, vivim..."\nCrec que em vaig estimar el consell. De vegades, però, penses que no pots més, i amb tot, encara arribes. I penses que et trobes deseperançada i apareix un Dr. Elorza que et comprén i mira de fer-te aquesta malaltia més suportable. M'aconsella que no deixe el treball...Caldria, però, trobar-ne un de més relaxat, una tutoria a Primària...potser. Sent que ja he acomplert a l'escola, li he lliurat totes les meues forces.\nAcabe de contemplar unes fotos. "Usted és una mujer triste", va dir el Dr. Candel, deu ser cert, no ho sé, no sóc fàcil de definir. Al sí d'aquest context em trobe quasi bé, encara que em manquen algunes companyies; tampoc, però, acabaré oferint-li la meua tendresa a un gos o un gat. Val més romandre dins la closca; cada vegada tinc menys ganes d'experiments, supose que serà una característica de la maduresa.\nO potser els millors anys encara resten per vindre. Tampoc em preocupa; la vida passa tan depressa...qualsevol cosa pot passar...o res, la rutina és tediosa; la vida no deuria significar una feixuga càrrega, sinó un fluïr armoniós del temps...dins un espai amable.\nTornar a escriure, ho faré, sense pretencions, per pur plaer... I de tant en tant, "perdré el temps", ja he anat prou atrafegada; ara voldria descansar, banyar-me, prendre el sol, gaudir de les coses belles de la natura; superar alguns defectes, ser aprop dels que més m'estime, freqüentar les amistats...i ser capaç de somriure quan comprenc a quín món de bojos em vingut a raure...\nAcomiadar-me del meu alumnat va ser com llançar-los a volar sobre l'ampla mar de la vida, amb la certesa que la meua tasca era conclosa i la seua pròpia acabava de començar, amb la confiança que fora de les aules sabríen bandejar-se tan bé com ho aconseguiren com endins.


Sánchez demana a Viladecans “trencar el bloqueig per fer un país fort”\nEl Cúbic de Viladecans va acollir ahir un acte preelectoral del PSOE amb la presència de més de 1.500 persones\n"El proper 10N ens juguem trencar el mur del bloqueig, obrir una nova etapa d'estabilitat al nostre país i tenir un govern fort per a fer front als reptes que tenim al davant" va explicar ahir al vespre el president en funcions del Govern d'Espanya, Pedro Sánchez, en un acte amb més de 1.500 persones a Viladecans on va demanar "mobilització i concentrar tot el vot a l'únic partit que pot garantir el desbloqueig, l'estabilitat i el progrés al país."\nSánchez va denunciar que el projecte polític de la resta de partits és "debilitar el PSOE" i va voler explicar a l'oposició què és el Plan Sánchez: "tenir un govern progressista, estable i coherent". El líder socialista també va voler denunciar que el govern d'Espanya està "desgraciadament sol fent el que ha de fer" davant els esdeveniments posteriors a la sentència per la manca de compromís dels partits de l'oposició, i a recordar que "temprança no és sinònim de debilitat, sinó de fortalesa. La sortida a la crisi catalana és la convivència i la concòrdia.”\nSánchez va estar del primer secretari del PSC, Miquel Iceta, que va denunciar que els independentistes no respectin aquells que no pensen com ells: "No és un dret cremar contenidors. No és un dret agredir a la policia ni impedir que s'apagui un foc. No és un dret intentar bloquejar una estació o un aeroport. I per tant, nosaltres combatrem la violència i l'incivisme" va alertar Iceta, que va agrair la feina feta pels cossos de seguretat, a la vegada que va lamentar "tenir un president que no està a l'altura del seu càrrec" i va demanar a Torra convocar eleccions.\nA més, Iceta va agrair a Sánchez que hagi reclamat a Torra que parli amb la resta de forces polítiques catalanes abans de parlar amb ell, i va recordar que els i les socialistes "no volem confrontació. Volem diàleg i convivència". El primer secretari del PSC també va considerar que el govern que presideix Pedro Sánchez "ha demostrat que sap el que cal fer i com fer-ho" i considera que "és l'únic que ofereix garanties per tenir a Espanya un govern que defensi l'ordre amb drets, que treballi per l'economia sense perdre de vista la justícia, i que no oblidi als que més ho necessitin" per això va recordar al president en funcions que "comptarà sempre amb el suport dels i les socialistes catalans."\nFinalment, la candidata socialista al congrés, Sonia Guerra va parlar que "la setmana passada vam guanyar la batalla al franquisme" i va demanar "tornar a omplir els carrers de vots socialistes el 10n per guanyar la batalla a qui vol que Espanya no progressi."\nPer la seva banda, l'alcalde de Viladecans, Carles Ruiz, va voler agrair a tots els assistents haver omplert el Cúbic fins al punt d'haver d'habilitar dues sales annexes, i va alertar que malgrat tot el que s'ha fet "hem de continuar canviant coses a Espanya, acabar amb el període negre de retallades del PP" omplint les urnes de vots socialistes.\nMés de 250 persones es van concentrar a l’exterior del recinte firal Cúbic de Viladecans, en contra de l’acte preelectoral del president del govern espanyol en funcions, Pedro Sánchez. Els manifestants van cantar proclames en contra de l’executiu espanyol i han reclamat l’alliberament dels líders independentistes. Entre altres consignes, van cridar “Pedro Sánchez agafa el telèfon”, “Llibertat presos polítics” o “No toqueu el nostre jovent”, en clara al·lusió a les actuacions policials dels darrers dies. Alguns dels concentrats portaven cartells on es podia llegir “Sit and talk, burro!” –Seu i parla, burro!–.\nUn ampli dispositiu dels Mossos d’Esquadra i la Policia Local van acordonar la zona, separant els concentrats de l’entrada principal de l’equipament on s’estava celebrant un acte de precampanya del PSOE. El dispositiu policial va prendre posició als terrats dels edificis veïns i es van retirar els vehicles aparcats.\nRedacció / Fotos: PSC-PSOE-CDR Castelldefels


Món Rústic. Venda de cases, pisos i finques. Barberà de la Conca Conca de Barberà\nCasa de pedra reformada íntegrament, amb façana principal també de pedra i 183 m2 construïts, a la tranquil·la població vinicultora de Barberà de la Conca, situada a 10 minuts de la vila medieval de Montblanc i de l’autopista AP-2.\nPlanta principal: àmplia entrada, menjador-saló amb cuina equipada i dissimulada en un armari i petita terrassa amb vistes.\nPlanta inferior: baixada per una escala metàl·lica a un pati-terrassa de 14 m2 des d’on s’accedeix a un saló amb cuina d’estiu de 18 m2 i a un altre saló-estudi de 29 m2 amb els murs de pedra i sortida independent a un carrer lateral.\nPrimera planta: saló amb finestra al carrer i dormitori doble amb àmplies vistes.\nSegona planta: dos dormitoris dobles tots exteriors, bany complet compartit amb plat de dutxa, terrassa-solàrium amb vistes excel·lents i pujada a terrassa d’uns 36 m2 amb vistes majestuoses de la comarca i les muntanyes de Prades.\nFinestres exteriors de fusta amb cambra o de PVC de to fusta. Portes interiors de fusta. Terres de gres, tova catalana o tarima massissa segons la zona. Amb totes les comoditats, tant per a primera com per a segona residència. Gran ocasió.\nL'anunci s'ha examinat 184 vegades


El Sorteig de Nadal repartirà aquest dimarts 2.240 milions d'euros en premis\nRedacció Catalunyapress | dimarts, 22 de desembre de 2015\nEl Sorteig Extraordinari de Nadal repartirà aquest dimarts, 22 de desembre, un total de 2.240 milions d'euros en premis i els premiats amb la grossa rebran 400.000 euros al dècim, amb 640 milions d'euros a repartir amb aquest premi principal.\nEn total, el sorteig repartirà 24,4 milions d'premi s. Per a aquest dia, s'han emès 160 sèries de 100.000 bitllets cadascuna, amb una emissió que puja a 3.200 milions d'euros, dels quals el 70 per cent es destina a premis. El segon premi ascendirà a 1,25 milions d'euros i el tercer és de 500.000 euros. A més, com l'any passat, hi haurà dos quarts premis de 200.000 euros i vuit cinquens de 60.000 euros.\nEn concret, per cada euro jugat, els encertants del primer premi es duran 20.000 euros; els del segon, 6.250 euros; els del tercer, 2.500 euros; els de les cambres, 1.000 euros; i els dels cinquens, 300 euros. També, hi haurà dues aproximacions premiades amb 20.000 euros cadascuna per als números anterior i posterior al que obtingui el primer premi, dues aproximacions de 12.500 euros per als números anterior i posterior al segon premi i dues aproximacions més premiades amb 9.600 euros per als que s'apropin al tercer premi.\nEl Sorteig Extraordinari de Nadal se celebra al Teatro Real de Madrid, situat a la Plaça d'Isabel II. L'penja i exposició dels nombres que participaran en el Sorteig va tenir lloc a la tarda d'ahir i, un cop acabada, es va procedir al tancament del saló on se celebrarà aquest dimarts el sorteig.\nPer la seva banda, els bombos que repartiran la sort ja es troben al Teatro Real de Madrid. El bombo dels números, el més gran, serà l'encarregat de recollir les 100.000 boles de nombres que seran sortejades; mentre que el bombo petit contindrà les 1.807 boles de premis, entre elles la del premi Grossa que repartirà 4 milions d'euros per sèrie, és a dir 640 milions d'euros en el total de les 160 sèrie de què consta el sorteig.\nL'assaig general dels 21 nens de la Residència Internat Sant Ildefons que participaran en el sorteig també es va celebrar ahir a la tarda quan els elegits van poder entonar els últims càntics al Teatro Real.


El PROGRAMA DE SALUT INTEGRAL (PROGRAMA SI!) i la web www.programasi.org son una iniciativa de la FUNDACIÓ SHE. FUNDACIÓ SHE desitja posar en coneixement dels usuaris d'aquest lloc web la seva política de privacitat i seguretat de les dades de caràcter personal que puguin ser recollits o tractats en aquest web.\nLes dades de caràcter personal que FUNDACIÓ SHE pugui arribar a obtenir dels usuaris del lloc web www.programasi.org seran tractades d'acord a les exigències del Reglament General Europeu de Protecció de Dades de Caràcter Personal (RGPD).\nEl responsable del tractament que continguin dades de caràcter personal recollides en aquesta web és FUNDACIÓ PRIVADA SHE, fundació inscrita al Registre de Fundacions Privades de la Direcció General de Dret i d'Entitats Jurídiques (DGDEJ) de la Generalitat de Catalunya amb el nº 2698 , amb CIF nº G65269284, i amb domicili social al Carrer Balmes 155-157, 5è, 1a de Barcelona (Espanya).\nDe conformitat amb el que estableix el RGDP, informem els usuaris de l'existència dels tractaments de dades denominats "Programa SI!", realitzats per FUNDACIÓ PRIVADA SHE com a Responsable del Tractament.\nAmb caràcter general, les dades que els usuaris facilitin a través dels diferents formularis d'aquest web seran tractades amb la finalitat d'atendre les sol•licituds o consultes realitzades. Així mateix, per a aquells usuaris que hagin expressat el seu consentiment, les dades de contacte s'utilitzaran per mantenir informats els usuaris de les novetats, esdeveniments o notícies d'interès relacionades amb la Fundació mitjançant l'enviament de butlletins (newsletter) per correu electrònic o qualsevol altre mitjà de comunicació que l'usuari autoritzi. Les dades dels usuaris registrats a la plataforma educativa quedaran inclosos en el tractament denominat "Formació" amb la finalitat de gestionar l'accés als cursos als quals s'ha inscrit.\nEn els formularis de recollida de dades s'informa a l'usuari del caràcter voluntari o obligatori de les dades que es demanen. L'usuari garanteix que la informació facilitada és exacta i es correspon amb la realitat. Abans de procedir a l'enviament de les dades l'usuari haurà de llegir i acceptar les condicions d'aquesta Política de Privacitat.\nEl lloc web de FUNDACIÓ SHE utilitza cookies pròpies per facilitar l'experiència de navegació de l'usuari i amb finalitats estadístiques però, en cap cas, s'emmagatzemen en elles dades personals dels usuaris.\nL'usuari té la possibilitat de configurar el seu navegador web per ser avisat de la recepció de cookies i acceptar-les o rebutjar-les segons la seva voluntat, així mateix pot desactivar amb caràcter general la instal•lació de cookies en l'equip.\nDe conformitat amb el que estableix el RGPD, FUNDACIÓ SHE ha adoptat les mesures de caràcter tècnic i organitzatiu necessàries per protegir les dades dels usuaris contra manipulacions, pèrdua i destrucció ocasionals o premeditades així com contra l'accés per part de persones no autoritzades.\nEn relació amb les dades recollides en aquesta web, els usuaris podran exercitar els drets d'accés, rectificació, cancel·lació o oposició, a més de portabilitat i limitació, així com revocar el consentiment atorgat per l'enviament de comunicacions comercials. L'exercici d'aquests drets podrà ser exercit mitjançant sol•licitud escrita i signada, contenint nom i cognoms del sol·licitant, domicili a efectes de notificacions i fotocòpia del document nacional d'identitat o passaport. La sol·licitud es pot fer a través de correu postal o per e-mail a les següents adreces:\nBalmes 155-157, 5, 1